સમય જાણે તેમની કસોટી કરી રહ્યો હતો. એડમિશન ફોર્મ ભર્યું તો ખરું. પરંતુ દસમા ધોરણની ઓછી ટકાવારીને લીધી માત્ર સ્કલ્પચર ફેકલ્ટીમાં જ તેમને એડમિશન મળે તેમ હતું. જ્યારે રચનાને કોમર્શિયલ આર્ટ્સમાં શિક્ષણ લેવું હતું. કોઈ વિકલ્પ બાકી ન રહેતાં તેમના પપ્પા અશ્વિનભાઈએ અમદાવાદ સી.એન ફાઈન આર્ટ્સની ફેકલ્ટીઓ સાથે ચર્ચા કરી. સ્કલ્પચરના અભ્યાસ વિશેની માહિતી એકત્રિત કરી. તેમને એવું લાગ્યું કે જો ફાઈન આર્ટ્સ કરવું જ હશે તો સ્કલ્પચરમાં એડમિશન લેવું પડે અને કોલેજ ફેકલ્ટીઓના મત પ્રમાણે સ્કલ્પચર પણ ડ્રોઈંગ સાથે સંકળાયેલી કલા જ છે તથા તેનું ભવિષ્ય પણ ઉજ્જવળ છે.